Aŭgusto (Saksio-Weißenfels)

Duko Aŭgusto de Saksio-Weißenfels, germane Herzog August von Sachsen-Weißenfels (naskiĝis la  en Dresdeno, mortinta la  en Halle (Saale)) el la dinastio Wettin (albertida linio), estis germana duko, fondinto de la duklando Saksio-Weißenfels, kaj samtempe administranto de la princĉefepiskopujo Magdeburg. Lia patro estis princo-elektisto Johano Georgo la 1-a de Saksio.

 Vivo 
En 1628 August iĝis ĉefepiskopo de Magdeburg sed demisiis en 1647 pro lia edziĝo kaj iĝis nura administranto. La urbon Weißenfels, heredaĵo de la patro, li unuigis kun la magdeburgaj distriktoj Querfurt, Burg, Dahme kaj Jüterbog, kaj fondis la novan duklandon Saksio-Weißenfels. Li iĝis fondinto de flanka linio Saksio-Weißenfels de la Albertidoj, kiu post 1746 formortis.

Politike kaj administracie li sekvis la direkton de sia dinastio. Memstaraj projektoj daŭripovaj estis nur kulture: en Weißenfels li fondis la Akademian Gimnazion kaj konstruigis la kastelon Augustusburg. Kiel membro de la klubo Fruktodona Societo li portis la nomon Der Wohlgeratene.

Post lia morto la princepiskopujo Magdeburgo estis sekularigita kaj unuigita kun Margraflando Brandenburgio. Lia bofilo estis Frederiko la 1-a (Saksio-Gotha-Altenburg).

 Eksteraj ligiloj 

Biografio ĉe NDB

Kategorio:Dukoj de Saksio
Kategorio:Ĉefepiskopoj de Magdeburgo
Kategorio:Princepiskopoj de Magdeburgo
Kategorio:Germanaj luteranaj episkopoj
Kategorio:Historio de Saksio-Anhalto
Kategorio:Dinastio Wettin
Kategorio:Fruktodona Societo